ગુજરાત ભાજપના પ્રવક્ત જગદીશ ભાવસાર કહે છે, ‘આ સરકાર સૌની ચિંતા કરનારી છે. પાટીદાર આંદોલનને તેમણે અસરકારક રીતે હેન્ડલ કર્યું છે, કારણ કે તેમણે બંધારણની જોગવાઈઓને ધ્યાનમાં રાખીને યુવા સ્વાવલંબન અને સવર્ણોને આર્થિક અનામત આપી. વિધાનસભા કાર્યવાહી દરમિયાન વિપક્ષો અયોગ્ય બાબતો ઊભી કરતાં હોય છે. એમાં સરકારનો કોઈ દોષ નથી. રહી વાત પાણીની, તો પાણી કુદરત પર આધારિત છે. જેનો સંગ્રહ થવો જોઈએ. આ માટે સરકારે ચેકડેમો બનાવ્યા છે પણ ચાલુ વર્ષે વરસાદ સાવ ઓછો પડ્યો હોવાથી તે પૂરતાં ભરાયા નથી. પાણીની અછતવાળી જગ્યાએ સરકાર ટેન્કરો મોકલીને પહોંચાડી રહી છે. આમ સરકારે સુંદર કામગીરી કરી છે.